Петър Лукович
Петър Лукович () е известен сръбски журналист и рок критик.

През последните три десетилетия той критикува политиката, която става причина за зараждането и насърчаването на националната и религиозната нетолерантност на територията на бивша Югославия.

Петър Лукович е роден през 1951 г. в гр. Кралево.

През 1976 започва кариерата си като журналист в сп. „Дуга“, а по-късно става редактор. Като политически и рок енд рол хроникьор пише за почти всички тогавашни югославски вестници и списания, сред които „Джубокс“, „Младост“, „Полет“, „Недиеля“, „Недиелна Далмация“, „Политика“, „Ослободжение“, „Виесник“ и др. Става главен редактор на сп. „Тайне“, което се занимава с паранормални явления, и на „Секс клуб“, първото порно списание в Сърбия.

През 1991 г. започва да работи за белградския в. „Време“, където по-късно става и заместник главен редактор.

През 1996 г. е принуден да напусне този вестник. След това две и половина години пише на страниците на в. „Наша борба“, който бива закрит през 1998 г.

Петър Лукович пише за известното хърватско сатирично списание „Feral Tribune“ от самото му основаване през 1984 г. до днес. Понастоящем сътрудничи и на белградския „Репортер“, сараевския „Дани“ и люблянския „Младина“.

Цели три години успява да издава „градския“ месечник „XZ“ (X-забава), на който е учредител, собственик и главен редактор.

Публикувал е и три книги: „По-доброто минало“ (Bolja prošlost) (1989), „Сляпа кутия“ (Ćorava kutija) (1993) и „Години на разпадане – хроника на сръбския крах“ (Godine raspada – hronika srpske propasti) (2000).

През 2001 г. получава награда на в. „Данас“ за журналистика „Сташа Маринкович“.

Външни препратки 
 Защо 1000 марки са повече от 33000?  (Петър Лукович, лауреат на наградата „Сташа Маринкович“)
 Горчивината тук е логична  (Петар Лукович за книгата си „Години на разпадане – хроника на сръбския крах“)
 Белград за постчетници  (Петар Лукович пред сараевския „Дани“)
 Нямам основания за оптимизъм  (Интервю с Петар Лукович във „Free Serbia“)
 Сърбия още сънува великосръбския си сън  (Петар Лукович пред черногорския седмичник „Монитор“)
 Да, обсебен съм от престъпленията  (Интервю с Петар Лукович в сараевския литературен семинар „Омнибус“)
 Universe, here we come!  (Петар Лукович за последния конгрес на партията на Милошевич) (тук  на английски)
 Велика Сърбия за 120 секунди (Петар Лукович в черногорския „Респект“)

Сръбски журналисти
Родени в Кралево